
Rahu tn 36b  maa-ala detailplaneeringu 
vastuvõtmine ja avaliku väljapaneku korraldamine 
1. Asjaolud ja menetluse käik

Rahu tn 36b maa-ala detailplaneeringu on algatatud Narva Linnavolikogu 06.04.2006 otsusega nr 55 AS Espak Narva ettepanekul. Planeeringu koostamise eesmärk on planeeritavale maa-alale ehitusõiguse andmine kauplus-lao ehitamiseks, heakorrastuse, haljastuse, liikluskorralduse lahendamine, tehnovõrkude asukoha määramine ning varustamisega lahendamine. Planeeritava ala pindala on ca 0,43 ha. 

Planeering toob kaasa kehtiva Narva linna üldplaneeringu muutmise ettepaneku maakasutuse sihtotstarbe osas. 60% äri- ja korruselamumaast ning 40% tootmis- ja ühiskondlike hoonete maast moodustada 100% ärimaa. 

Narva Linnavolikogu 08.04.2010 otsusega nr 54 muudeti Narva Linnavolikogu 06.04.2006 otsust nr 55 (Rahu tn 36b maa-ala detailplaneeringu algatamine), millega määrati maa-ala suurimaks ehitusaluseks pinnaks 1300 m2 ning paigaldada piire kõrgusega kuni 3 m. 
13.05.2010 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud Rahu tn 36b maa-ala detailplaneeringu.
20.05.2010 teatas Ida-Viru Maavanem kirjaga nr 1.2-38/1919-2, et kooskõlas Planeerimisseaduse §17 lg 3 p 2, ei pea ta vajalikuks Narva linnas Rahu tn 36b maa-ala detailplaneeringule täiendavate kooskõlastamiste määramist.

2. Õiguslikud alused
2.1. Vastavalt kohaliku omavalitsuse korralduse seaduse §22 lõikele 2, Planeerimisseaduse §18 lõikele 1, lõike 2 punktile 2, lõikele 6, lõikele 61 ja lõike 7 punktile 2, § 19 punktile 1 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse §10 lg 2 p 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Rahu tn 36b maa-ala detailplaneering ja suunata avalikule väljapanekule.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

